Baskų pelota
Baskų pelota – XIII a. Ispanijoje atsiradęs rakečių sportas. Buvo įtrauktas į 1900 m. vasaros olimpinių žaidynių programą. Baskų pelota žaidžiama po vieną arba komandomis po 2 žmones. Kamuoliukas mušamas į sieną ir turi būti atmuštas priešininko po pirmojo žemės palietimo. Priešininkui jo neatmušus, skaičiuojami taškai. Siena sužymėta į 10 zonų, kurios nurodo, kur turi stovėti komandos žaidėjai ir iki kurios linijos turi būti atmušamas kamuoliukas. Žaidžiama su medine rakete lenktu pailgu gaubtu. Dėl didelių greičių žaidžiama su galvos ir alkūnių apsaugomis.